ToekomsVenster: Jou eerste woorde kan jou dag bepaal(Foto: Edurne Chopeitia/Unsplash) “Wat julle sê, moet altyd vriendelik wees en van goeie smaak getuig; en julle moet weet hoe julle elkeen behoort te antwoord.” − Kolossense 4:6 (AFR83) Woorde is kragtig, selfs al bedoel ŉ mens nie om dit opsetlik te gebruik nie. Woorde skep ŉ omgewing waarbinne jy positiewe of negatiewe ervarings ontsluit. Woorde het nie net betekenis en impak op die een wat dit gebruik nie, maar ook op ander wat dit hoor. Om die waarheid te sê woorde kan selfs ŉ impak hê op mense wat dit self nie gehoor het nie. Ek herinner my aan my eerste woorde soggens wanneer ek wakker word en hoe uitdagend dit is om die dag met positiewe geloofsuitsprake, gevul met verwagting, te begin. Ek wonder stellig of jy ook soggens, nog voor die dag behoorlik aangebreek het en die eerste paragrawe van die dag se gebeure geskryf is, van die volgende opmerkings maak: Op die oog af onskuldige praatjies, maar oorweeg vir ŉ enkele oomblikke watter impak dit op jou dag en die van ander mag hê. Dit is asof jy uit die kaleidoskoop van kleure wat tot jou beskikking is, donker swart en grys, gekies het. Van blou, oranje, groen en rooi is daar nie sprake nie. Die buitelyne is reeds getrek, al wat jy verder hoef te doen is om die moeitevolle besonderhede in swart en grys in te vul. Later vandag en terug by jou huis bly jy op dieselfde trajek van negatiewe uitsprake: Ek het nodig om myself uit te daag en dalk vir jou ook. Sal ons nie elke dag begin met: “Dit is die dag wat die Here gemaak het, laat ons daaroor juig en bly wees” Verf met koninklike kleure, koninkrykskleure, warm en vriendelik. Ons eerste woorde voortaan, is woorde van geloof en verwagting.